ซีพีออลล์ ร่วมสู้ภัยโควิด-19 ผนึกภารกิจช่วยบรรเทาทุกข์
นับตั้งแต่ไวรัสโควิด-19 แพร่ระบาดในประเทศไทย ส่งผลให้ชาวไทยต้องพบกับความทุกข์ยากอย่างแสนสาหัส หลายคนต้องตกงาน ไม่มีเงินในการดำรงชีพ แต่ในยามทุกข์ยากเรามักจะเห็นความดีงามของพี่น้องคนไทยเกิดขึ้นเสมอหลายคนนำอาหาร น้ำดื่มไปแจกจ่ายให้กับผู้คนในชุมชนต่างๆ หรือนำเงินไปซื้ออุปกรณ์ทางการแพทย์ที่จำเป็นมอบให้กับโรงพยาบาลรวมถึงภาคเอกชนที่พอจะมีกำลังต่างไม่ได้นิ่งนอนใจ ระดมออกมาช่วยเหลือแบ่งปันกันบริษัท ซีพี ออลล์ จำกัด (มหาชน) ผู้ก่อตั้ง ร้านเซเว่น อีเลฟเว่น ในประเทศไทย เป็นอีกหนึ่งภาคเอกชนที่ให้การช่วยเหลือผู้ทุกข์ยาก ได้จัดตั้ง โครงการ คนไทยไม่ทิ้งกัน และเร่งเดินสายมอบเงิน 77 ล้านบาท ให้กับ 77 โรงพยาบาล ใน 77 จังหวัด เพื่อจัดหาอุปกรณ์ทางการแพทย์ที่จำเป็นมอบให้กับบุคลากรทางการแพทย์สู้ภัยไวรัสโควิด-19ล่าสุด ได้ส่งมอบอุปกรณ์ทางการแพทย์ให้กับ รพ.มหาราชนครราชสีมา จ.นครราชสีมา และ รพ.พระสมุทรเจดีย์สวาทยานนท์ จ.สมุทรปราการ เรียบร้อยแล้ว และจะทยอยมอบให้กับโรงพยาบาลที่เหลือเพื่อส่งต่อความช่วยเหลือให้ครอบคลุมทั้งประเทศนายธานินทร์ บูรณมานิต กก.ผจก.และประธาน จนท.บห.บมจ.ซีพี ออลล์ กล่าวว่า จากการแพร่ระบาดของไวรัสโควิด-19 ทำให้แพทย์ พยาบาลและบุคลากรทางการแพทย์ ที่ต้องดูแลคนไข้มีความเสี่ยงจะติดเชื้ออยู่ตลอดเวลาทาง ซีพี ออลล์ ได้เล็งเห็นถึงความจำเป็นเร่งด่วนเพื่อส่งความช่วยเหลือให้กับแพทย์และพยาบาลผู้เปรียบเสมือนนักรบด่านหน้าต่อสู้กับการระบาดของไวรัสโควิด-19 จึงได้จัดโครงการ คนไทยไม่ทิ้งกัน โดยนำเงิน 77 ล้านบาท จาก โครงการ ลดวันละถุงคุณทำได้ ส่งมอบให้โรงพยาบาลต่างๆ เพื่อนำไปซื้ออุปกรณ์ทางการแพทย์ช่วงที่สถานการณ์การแพร่ระบาดของไวรัสโควิด-19 ค่อนข้างรุนแรง การขาดแคลนชุด PPE ของบุคลากรทางการแพทย์ เป็นประเด็นร้อนที่ทำให้หลายองค์กรเร่งจัดหามาช่วยเหลือให้กับแพทย์ พยาบาลและบุคลากรที่เสี่ยงภัยดูแลผู้ป่วยติดเชื้อไวรัสโควิด-19ซีพี ออลล์ มองเห็นปัญหา จึงได้จัดซื้อชุด อุปกรณ์ป้องกันส่วนบุคคล (PPE) พร้อมด้วยแอลกอฮอล์ให้กับ 5 โรงพยาบาลอย่างเร่งด่วน ได้แก่ รพ.ธรรมศาสตร์เฉลิมพระเกียรติ รพ.ศิริราช สถาบันบำราศนราดูร รพ.ราชวิถี และ รพ.รามาธิบดี โรงพยาบาลละ 2000 ชุด รวมเป็น 10000 ชุดด้าน ศ.นพ.ประสิทธิ์ วัฒนาภา คณบดีคณะแพทยศาสตร์ ศิริราชพยาบาล มหาวิทยาลัยมหิดล หนึ่งในโรงพยาบาลที่ได้รับมอบชุด PPE จากโครงการคนไทยไม่ทิ้งกัน กล่าวว่า ขณะนี้หน้ากากอนามัยแบบ N-95 ที่ใช้ซ้ำนั้นได้ผ่านกระบวนการวิจัยแล้วว่ามีประสิทธิภาพแต่สำหรับตัวชุด PPE นั้นไม่สามารถใช้ซ้ำได้ เราต้องการชุดที่ได้มาตรฐานและมีปริมาณเพียงพอ ในส่วนของที่ได้รับมานั้นก็จะทำให้บุคลากรสามารถปฏิบัติหน้าที่ได้เต็มที่มากขึ้น ศ.นพ.ประสิทธิ์ กล่าวก่อนหน้านี้ ซีพี ออลล์ ยังได้ร่วมกับ ร้านยาเอ็กซ์ต้า พลัส ธุรกิจในกลุ่ม ซีพี ออลล์ มอบหน้ากากอนามัยจำนวน 50000 ชิ้น ให้กับ มูลนิธิธรรมาภิบาลทางการแพทย์ พร้อมส่งต่อน้ำใจ มอบน้ำดื่มเพื่อเป็นกำลังใจแก่แพทย์ และบุคลากรทางการแพทย์รวม 16 โรงพยาบาลทั้งกรุงเทพฯและต่างจังหวัดต่อเนื่องพระสงฆ์ซึ่งถือเป็นศูนย์รวมของชุมชนและสังคมที่ได้รับความเดือดร้อนจากสถานการณ์ในครั้งนี้เช่นกัน ทาง ซีพี ออลล์ ได้จัดเครื่องอุปโภค บริโภคสมทบทุนโรงทานตามวัดต่างๆทั่วประเทศเพื่อให้พระและประชาชนในชุมชนได้มีอาหารรับประทานตามพระดำริของ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกนอกจากนี้ในกลุ่มแรงงานนอกระบบทาง ซีพี ออลล์ เข้าไปให้ความช่วยเหลือโดยร่วมกับ มูลนิธิเพื่อการพัฒนาแรงงานและอาชีพ และ สมาพันธ์แรงงานนอกระบบแห่งประเทศไทย มอบเครื่องอุปโภค บริโภคที่จำเป็นเพื่อส่งต่อให้กับคนเหล่านี้ได้ยังชีพในช่วงเวลาที่ยากลำบากขณะเดียวกัน เซเว่น อีเลฟเว่น ยังได้ร่วมกับ TrueMoney Wallet ช่วยลดค่าครองชีพให้คนไทยได้รับประทานอาหารเมนูยอดนิยมมื้อละ 20 บาท ซึ่งทุกเมนูล้วนแต่เป็นสินค้าขายดีในร้าน เซเว่น อีเลฟเว่น เช่น ข้าวไข่เจียวทรงเครื่อง ข้าวไก่กระเทียม ข้าวผัดหมู ข้าวกะเพราหมู ข้าวผัดเผ็ดหน่อไม้ไก่ ข้าวกะเพรามังสวิรัติเมื่อซื้อครบ 100 บาท และชำระด้วย TrueMoney Wallet ผ่าน 7App ยังได้ลดราคาอีก 5 บาท ช่วยลดภาระเงินในกระเป๋าของคนไทยที่วันนี้มีน้อยลงไปอีกทั้ง ซีพี ออลล์ ยังได้ร่วมกับกลุ่ม บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ กลุ่ม เคทิส (KTIS) จัดจำหน่ายแอลกอฮอล์ราคาถูกให้กับประชาชน โดยรายได้ ส่วนหนึ่งหลังหักค่าใช้จ่ายจะนำไปจัดซื้อชุด PPE มอบให้กับบุคลากรทางการแพทย์นี่คืออีกบทบาทของ เซเว่น อีเลฟเว่น ร้านสะดวกซื้อที่มีสาขาอยู่ทั่วไทย จากโครงการ คนไทยไม่ทิ้งกัน อย่างน้อยๆทำให้หลายคนมีรอยยิ้มในวันที่ยังมองไม่เห็นแสงสว่าง.ทีมข่าวภูมิภาค รายงาน
นับตั้งแต่ไวรัสโควิด-19 แพร่ระบาดในประเทศไทย ส่งผลให้ชาวไทยต้องพบกับความทุกข์ยากอย่างแสนสาหัส หลายคนต้องตกงาน ไม่มีเงินในการดำรงชีพ แต่ในยามทุกข์ยากเรามักจะเห็นความดีงามของพี่น้องคนไทย
ซีพีออลล์,บริจาคเงิน,บริจาคของโควิด,ธานินทร์ บูรณมานิต,คนไทยไม่ทิ้งกัน,ประสิทธิ์ วัฒนาภา,โควิด-19,ข่าวทั่วไป